b'\n_START_ARTICLE_\nBranko Ru\xc5\xbei\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 4. o\xc5\xbeujka 1919. godine u Slavonskom Brodu, tada\xc5\xa1njem "Brodu na Savi". U Vinkovcima je zavr\xc5\xa1io srednju \xc5\xa1kolu, a 1944. godine diplomirao kiparstvo na Akademiji likovnih umjetnosti u Zagrebu. 1948. godine, na istoj akademiji zavr\xc5\xa1io slikarstvo. Putovao je i stvarao po Italiji, Francuskoj i Ujedinjenom Kraljevstvu._NEWLINE_Bavio se pedago\xc5\xa1kim radom te pisao o umjetnosti. Imao je \xc5\xa1ezdeset i sedam samostalnih izlo\xc5\xbeaba u zemlji i inozemstvu. Njegovi radovi bili su izlo\xc5\xbeeni na vi\xc5\xa1e od dvije stotine skupnih izlo\xc5\xbeaba._NEWLINE_Od 1961. do 1985. godine, bio je profesor na Akademiji likovnih umjetnosti u Zagrebu. Od 1993. godine, u\xc4\x8destvovao je u pripremama za otvaranje galerije "Branko Ru\xc5\xbei\xc4\x87 i suvremenici" u Slavonskom Brodu._NEWLINE_Preminuo je 27. studenoga 1997. godine u Zagrebu.\n_START_SECTION_\nLikovni pedago\xc5\xa1ki rad\n_START_PARAGRAPH_\nU njegovoj klasi likovnu umjetnost su zavr\xc5\xa1ili Ljubica Dragojevi\xc4\x87 Buble i drugi.\n_START_SECTION_\nNagrade\n_START_PARAGRAPH_\nDobitnik je petnaestak nagrada, od kojih su neke Nagrada op\xc4\x87ine Rovinj (1967., 1972.), Nagrada grada Zagreba (1968.) i "nagradu za \xc5\xbeivotno djelo Vladimir Nazor" (1985.).'